title: Vykonávacie nariadenie Komisie (EÚ) 2019/364 z 13. decembra 2018, ktorým sa stanovujú vykonávacie technické predpisy, pokiaľ ide o formát žiadostí o registráciu a rozšírenie registrácie archívov obchodných údajov v súlade s nariadením Európskeho parlamentu a Rady (EÚ) 2015/2365 (Text s významom pre EHP)

text:
                  22.3.2019

                  SK

                  Úradný vestník Európskej únie

                  L 81/125

         VYKONÁVACIE NARIADENIE KOMISIE (EÚ) 2019/364
         z 13. decembra 2018,
         ktorým sa stanovujú vykonávacie technické predpisy, pokiaľ ide o formát žiadostí o registráciu a rozšírenie registrácie archívov obchodných údajov v súlade s nariadením Európskeho parlamentu a Rady (EÚ) 2015/2365
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2365 z 25. novembra 2015 o transparentnosti transakcií financovania prostredníctvom cenných papierov a opätovného použitia a o zmene nariadenia (EÚ) č. 648/2012 (1), a najmä na jeho článok 5 ods. 8,
         keďže:

                     (1)

                     Jednotný formát žiadostí o registráciu a rozšírenie registrácie archívov obchodných údajov predkladaných Európskemu orgánu pre cenné papiere a trhy (ESMA) by mal zabezpečiť, že všetky informácie, ktoré sa vyžadujú podľa delegovaného nariadenia Komisie (EÚ) 2019/359 (2), sú predložené a ľahko identifikované orgánom ESMA.

                     (2)

                     Na uľahčenie identifikácie informácií predložených archívom obchodných údajov každý dokument priložený k žiadosti by mal obsahovať jedinečné referenčné číslo.

                     (3)

                     V súlade s článkom 1 ods. 3 delegovaného nariadenia (EÚ) 2019/359 ak sa žiadajúci archív obchodných údajov domnieva, že požiadavka delegovaného nariadenia (EÚ) 2019/359 nie je naň uplatniteľná, musí v svojej žiadosti jasne uviesť uvedenú požiadavku a poskytnúť vysvetlenie, prečo sa táto požiadavka naň nevzťahuje. Tieto požiadavky a vysvetlenia by mali byť jasne identifikované v žiadosti o registráciu alebo rozšírenie registrácie.

                     (4)

                     Všetky informácie predkladané orgánu ESMA v žiadosti o registráciu alebo rozšírenie registrácie archívu obchodných údajov by sa mali poskytovať na trvalom médiu, ako sa vymedzuje v smernici Európskeho parlamentu a Rady 2009/65/ES (3), s cieľom umožniť ich uchovávanie na budúce použitie a reprodukciu.

                     (5)

                     Toto nariadenie vychádza z návrhu vykonávacích technických predpisov, ktoré orgán ESMA predložil Európskej komisii podľa postupu v článku 15 nariadenia Európskeho parlamentu a Rady (EÚ) č. 1095/2010 (4).

                     (6)

                     Orgán ESMA vykonal otvorené verejné konzultácie o návrhu týchto vykonávacích technických predpisov, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov vytvorenú v súlade s článkom 37 nariadenia (EÚ) č. 1095/2010,

               PRIJALA TOTO NARIADENIE:

            Článok 1
            Formát žiadosti o registráciu a rozšírenie registrácie

               1.   Žiadosť o registráciu alebo rozšírenie registrácie sa predkladá vo formáte stanovenom v prílohe.

               2.   Archív obchodných údajov poskytuje jedinečné referenčné číslo pre každý predložený dokument a jasne identifikuje, na ktorú osobitnú požiadavku v delegovanom nariadení (EÚ) 2019/359 dokument odkazuje.

               3.   V žiadosti o registráciu alebo rozšírenie registrácie sa musia jasne uviesť dôvody, prečo sa nepredkladajú informácie vzťahujúce sa na určitú požiadavku.

               4.   Žiadosť o registráciu alebo rozšírenie registrácie sa predkladá na trvalom médiu, ako sa vymedzuje v článku 2 ods. 1 písm. m) smernice 2009/65/ES.

            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 337, 23.12.2015, s. 1.

            (2)  Delegované nariadenie Komisie (EÚ) 2019/359 z 13. decembra 2018, ktorým sa dopĺňa nariadenie Európskeho parlamentu a Rady (EÚ) 2015/2365, pokiaľ ide o regulačné technické predpisy bližšie určujúce podrobnosti žiadosti o registráciu alebo registrácie archívu obchodných údajov (pozri stranu 45 tohto úradného vestníka).

            (3)  Smernica Európskeho parlamentu a Rady 2009/65/ES z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (Ú. v. EÚ L 302, 17.11.2009, s. 32).

            (4)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) (Ú. v. EÚ L 331, 15.12.2010, s. 84).

            PRÍLOHA

                        FORMÁT ŽIADOSTI O REGISTRÁCIU ALEBO ROZŠÍRENIE REGISTRÁCIE ARCHÍVU OBCHODNÝCH ÚDAJOV

                        VŠEOBECNÉ INFORMÁCIE

                        Dátum žiadosti

                        Obchodný názov archívu obchodných údajov

                        Adresa sídla archívu obchodných údajov

                        Druhy transakcií financovania prostredníctvom cenných papierov, pre ktoré archív obchodných údajov žiada registráciu

                        Meno osoby zodpovednej za žiadosť

                        Kontaktné údaje osoby zodpovednej za žiadosť

                        Meno osoby/osôb zodpovednej/zodpovedných za dodržiavanie predpisov archívom obchodných údajov alebo zapojenej/zapojených do posudzovania dodržiavania predpisov archívom obchodných údajov

                        Kontaktné údaje osoby/osôb zodpovednej/zodpovedných za dodržiavanie predpisov archívom obchodných údajov alebo zapojenej/zapojených do posudzovania dodržiavania predpisov archívom obchodných údajov

                        Identifikácia akejkoľvek materskej spoločnosti alebo akejkoľvek pobočky

                        ODKAZY NA DOKUMENTY (1)

                        Článok (EÚ) 2019/359

                        Jedinečné referenčné číslo dokumentu

                        Názov dokumentu

                        Kapitola/oddiel/strana dokumentu, kde sú informácie poskytnuté, alebo dôvod, prečo sa informácie neposkytli

               (1)  Všetky informácie požadované v zmysle delegovaného nariadenia Komisie (EÚ) 2019/359 s výnimkou článku 1 písm. a), c) a g).


title: Vykonávacie nariadenie Komisie (EÚ) 2019/365 z 13. decembra 2018, ktorým sa stanovujú vykonávacie technické predpisy, pokiaľ ide o postupy a formuláre na výmenu informácií o sankciách, opatreniach a vyšetrovaniach v súlade s nariadením Európskeho parlamentu a Rady (EÚ) 2015/2365 (Text s významom pre EHP)

text:
                  22.3.2019

                  SK

                  Úradný vestník Európskej únie

                  L 81/128

         VYKONÁVACIE NARIADENIE KOMISIE (EÚ) 2019/365
         z 13. decembra 2018,
         ktorým sa stanovujú vykonávacie technické predpisy, pokiaľ ide o postupy a formuláre na výmenu informácií o sankciách, opatreniach a vyšetrovaniach v súlade s nariadením Európskeho parlamentu a Rady (EÚ) 2015/2365
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2365 z 25. novembra 2015 o transparentnosti transakcií financovania prostredníctvom cenných papierov a opätovného použitia a o zmene nariadenia (EÚ) č. 648/2012 (1), a najmä na jeho článok 25 ods. 4,
         keďže:

                     (1)

                     S cieľom zabezpečiť, aby Európsky orgán pre cenné papiere a trhy (ESMA) dostal úplné a presné informácie týkajúce sa uložených správnych a trestnoprávnych opatrení a vykonaných vyšetrovaní trestných činov v súvislosti s porušením nariadenia (EÚ) 2015/2365, mali by sa stanoviť spoločné postupy a formuláre na predkladanie uvedených informácií.

                     (2)

                     V každom členskom štáte by sa malo určiť jednotné kontaktné miesto na výmenu informácií s orgánom ESMA, aby sa zabránilo možným dvojitým zápisom a kompetenčným sporom medzi viacerými orgánmi podávajúcimi správy v rámci členského štátu.

                     (3)

                     V informáciách predkladaných príslušnými orgánmi by sa malo osobitnými formulármi jasne uviesť, ktoré ustanovenia nariadenia (EÚ) 2015/2365 boli porušené, aby sa do výročných správ mohli zahrnúť zmysluplné informácie o sankciách, opatreniach a vyšetrovaniach, ktoré má orgán ESMA uverejniť.

                     (4)

                     Príslušný orgán by mal poskytnúť orgánu ESMA kópiu rozhodnutia o uložení správnej sankcie alebo opatrenia, ako aj jasné zhrnutie podstatných prvkov tohto rozhodnutia. Keď však konkrétna správna sankcia alebo opatrenie už bolo v zmysle článku 25 ods. 3 nariadenia (EÚ) 2015/2365 oznámené orgánu ESMA, príslušný orgán by mal byť len požiadaný poskytnúť jasný odkaz na túto sankciu alebo opatrenie, aby sa obmedzilo zaťaženie súvisiace s predkladaním správ.

                     (5)

                     Toto nariadenie vychádza z návrhu vykonávacích technických predpisov, ktoré orgán ESMA predložil Európskej komisii podľa postupu v článku 15 nariadenia Európskeho parlamentu a Rady (EÚ) č. 1095/2010 (2).

                     (6)

                     V súlade s článkom 15 nariadenia (EÚ) č. 1095/2010 orgán ESMA nevykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, ani neanalyzoval potenciálne súvisiace náklady a prínosy vyplývajúce zo zavedenia štandardných formulárov a postupov pre dotknuté príslušné orgány, keďže by to bolo neprimerané vzhľadom na ich rozsah a vplyv, berúc do úvahy, že vykonávacie technické predpisy sú určené príslušným vnútroštátnym orgánom členských štátov, a nie účastníkom trhu.

                     (7)

                     Orgán ESMA požiadal o stanovisko skupinu zainteresovaných strán v oblasti cenných papierov a trhov zriadenú v súlade s článkom 37 nariadenia (EÚ) č. 1095/2010,

               PRIJALA TOTO NARIADENIE:

            Článok 1
            Kontaktné miesta

               1.   Európsky orgán pre cenné papiere a trhy (ESMA) určí jednotné kontaktné miesto na prijímanie informácií uvedených v článku 25 ods. 1 a 2 nariadenia (EÚ) 2015/2365, ako aj na komunikáciu o akýchkoľvek otázkach súvisiacich s prijímaním takýchto informácií. Údaje o kontaktnom mieste sa sprístupnia na webovom sídle orgánu ESMA.

               2.   Príslušné orgány každého členského štátu určia jednotné kontaktné miesto pre uvedený členský štát pre akúkoľvek komunikáciu týkajúcu sa poskytovania informácií uvedených v článku 25 ods. 1 a 2 nariadenia (EÚ) 2015/2365. Príslušné orgány oznámia tieto kontaktné miesta orgánu ESMA.

            Článok 2
            Ročné predkladanie agregovaných informácií

               1.   Kontaktné miesta určené príslušnými orgánmi pre každý členský štát podľa článku 1 ods. 2 poskytnú orgánu ESMA informácie uvedené v článku 25 ods. 1 nariadenia (EÚ) 2015/2365 použitím formulára uvedeného v prílohe I k tomuto nariadeniu. Kópie rozhodnutí o uložení správnych sankcií a iných správnych opatrení a zhrnutia týchto rozhodnutí sa poskytnú iba vtedy, ak sankcia alebo opatrenie ešte nebolo oznámené orgánu ESMA v zmysle článku 25 ods. 3 nariadenia (EÚ) 2015/2365. Kópie rozhodnutí sa predkladajú v sprievodných e-mailových prílohách k formuláru.

               2.   Kontaktné miesta určené príslušnými orgánmi pre každý členský štát podľa článku 1 ods. 2 poskytnú orgánu ESMA informácie uvedené v článku 25 ods. 2 nariadenia (EÚ) 2015/2365 použitím formulára uvedeného v prílohe II k tomuto nariadeniu.

               3.   Formuláre uvedené v odsekoch 1 a 2 pokrývajú obdobie vykazovania, ktorým je kalendárny rok, pričom sa vypĺňajú spolu so všetkými prílohami elektronicky a zasielajú sa e-mailom na adresu kontaktného miesta orgánu ESMA najneskôr do 31. marca nasledujúceho roka.
               Formuláre uvedené v odsekoch 1 a 2 sa po prvý raz predkladajú v roku 2018 za kalendárne roky 2016 a 2017.

            Článok 3
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 337, 23.12.2015, s. 1.

            (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) (Ú. v. EÚ L 331, 15.12.2010, s. 84).

            PRÍLOHA I
            Text obrazu

               Formulár na predkladanie agregovaných a podrobných informácií týkajúcich sa všetkých uložených správnych sankcií a iných správnych opatrení
               Agregované a podrobné informácie týkajúce sa všetkých správnych sankcií a iných správnych opatrení, ktoré uložil [názov príslušného orgánu] v [rok] v zmysle článku …
               ODOSIELATEĽ:
               Členský štát:
               Príslušný orgán:
               Adresa:
               (Kontaktné údaje určenej kontaktnej osoby)
               Meno:
               Telefón:
               E-mail:
               PRIJÍMATEĽ:
               Orgán ESMA
               (Kontaktné údaje určenej kontaktnej osoby)
               Meno:
               Telefón:
               E-mail:
               Obdobie vykazovania:
               Vážená pani/Vážený pán [doplňte príslušné meno],
               v súlade s článkom 25 ods. 1 nariadenia (EÚ) 2015/2365 máme v úmysle poskytnúť orgánu ESMA agregovanéa podrobné informácie týkajúce sa všetkých správnych sankcií a iných správnych opatrení, ktoré uložil [názov príslušného orgánu] v [rok].

            Text obrazu

               Agregované informácie sú uvedené v tejto tabuľke:
               Ustanovenia nariadenia (EÚ) 2015/2365 v súvislosti s ktorými boli uložené správne sankcie/opatrenia
               Počet sankcií/opatrení uložených v období vykazovania
               Peňažná suma finančných sankcií uložených v období vykazovania
               [Číslo článku, odsek, pododsek]
               [Počet sankcií/opatrení]
               [Peňažná suma finančných sankcií (1)]
               Sankcie/opatrenia spolu (2)
               [Celkový počet sankcií/opatrení]
               [Celková peňažná suma finančných sankcií]
               Podrobné informácie týkajúce sa všetkých jednotlivých opatrení a sankcií, ktoré sú uvedené v predchádzajúcej tabuľke, sa poskytujú takto.
               Po prvé, tieto opatrenia a sankcie uložené v [rok] sme už oznámili orgánu ESMA v súlade s článkom 25 ods. 3 nariadenia (EÚ) 2015/2365:
               [Zoznam všetkých jednotlivých opatrení a sankcií, ktoré boli oznámené v príslušnom období]
               Po druhé, kópia rozhodnutia/kópie rozhodnutí týkajúceho sa/týkajúcich sa týchto opatrení a sankcií uložených v [vložte rok] je poskytnutá/sú poskytnuté v osobitnej sprievodnej prílohe/osobitných sprievodných prílohách k tomuto formuláru:
               [Zoznam všetkých jednotlivých opatrení a sankcií, pre ktoré sa poskytuje rozhodnutie]
               Po tretie, zhrnutia týchto opatrení a sankcií sa uvádzajú nižšie:
               [Zoznam v číselnom poradí (1., 2., 3., a nasl.) všetkých jednotlivých opatrení a sankcií, ktorých zhrnutie je poskytnuté nižšie]
               1. [Odkaz na prvé opatrenie/sankciu uvedené vyššie]
               [Zhrnutie opatrenia/sankcie]
               2. [Odkaz na druhé opatrenie/sankciu uvedené vyššie]
               [Zhrnutie opatrenia/sankcie]
               [V prípade tretieho a každého nasledujúceho poskytnutého zhrnutia pokračujte v číselnom poradí a použite uvedený formát]
               S pozdravom
               [podpis]
               (1) Uveďte hodnotu v eurách alebo v národnej mene. Ak sa príslušné sankcie nevzťahujú len na porušenia týkajúce sa príslušného článku nariadenia (EÚ) 2015/2365, ale aj na iné ustanovenia, uveďte ku každej hodnote text „AGREGOVANÝ ÚDAJ“.
               (2) Keďže uložené sankcie/opatrenia môžu byť založené na viac ako jednom legislatívnom ustanovení, súčet jednotlivých riadkov (počet sankcií alebo opatrení/peňažná suma finančných sankcií) nemusí zodpovedať celkovému počtu sankcií/opatrení alebo celkovej hodnote uložených pokút.

            PRÍLOHA II
            Text obrazu

               Formulár na predkladanie anonymizovaných a agregovaných údajov týkajúcich sa všetkých vykonaných vyšetrovaní trestných činov a uložených trestných sankcií
               Anonymizované a agregované údaje týkajúce sa všetkých vykonaných vyšetrovaní trestných činov a uložených trestných sankcií v [rok] v zmysle článku …
               ODOSIELATEĽ:
               Členský štát:
               Príslušný orgán:
               Adresa:
               (Kontaktné údaje určenej kontaktnej osoby)
               Meno:
               Telefón:
               E-mail:
               PRIJÍMATEĽ:
               Orgán ESMA
               (Kontaktné údaje určenej kontaktnej osoby)
               Meno:
               Telefón:
               E-mail:
               Obdobie vykazovania:
               Vážená pani/Vážený pán [doplňte príslušné meno],
               v súlade s článkom 25 ods. 2 nariadenia (EÚ) 2015/2365 máme v úmysle poskytnúť orgánu ESMA anonymizovanéa agregované informácie týkajúce sa všetkých vykonaných vyšetrovaní trestných činov a uložených trestných sankciív [členský štát] v [rok].

            Text obrazu

               Agregované informácie sú uvedené v týchto tabuľkách:
               Vyšetrovania trestných činov:
               Ustanovenia nariadenia (EÚ) 2015/2365, podľa ktorých boli vykonané vyšetrovania trestných činov.
               Počet vyšetrovaní trestných činov v období vykazovania
               [Číslo článku, odsek, pododsek]
               [Počet vyšetrovaní trestných činov]
               Vyšetrovania trestných činov spolu
               [Celkový počet vyšetrovaní trestných činov (1)]
               Uložené trestné sankcie:
               Ustanovenia nariadenia (EÚ) 2015/2365 v súvislosti s ktorými boli uložené trestné sankcie.
               Počet trestných sankcií uložených v období vykazovania
               Hodnota pokút uložených v období vykazovania
               [Číslo článku, odsek, pododsek]
               [Počet trestných sankcií]
               [Hodnota pokút (2)]
               Trestné sankcie spolu (3)
               [Celkový počet trestných sankcií]
               [Celková hodnota pokút]
               S pozdravom
               [podpis]
               (1) Keďže sa vyšetrovania trestných činov môžu zakladať na viac ako jednom legislatívnom ustanovení, súčet jednotlivých riadkov nemusí zodpovedať celkovému počtu vyšetrovaní trestných činov.
               (2) Uveďte hodnotu v eurách alebo v národnej mene. Ak sa príslušná pokuta nevzťahuje len na porušenia týkajúce sa príslušného článku nariadenia (EÚ) 2015/2365, ale aj na iné ustanovenia, uveďte ku každej hodnote text „AGREGOVANÝ ÚDAJ“.
               (3) Keďže uložené trestné sankcie sa môžu zakladať na viac ako jednom legislatívnom ustanovení, súčet jednotlivých riadkov (počet/hodnota trestných sankcií) nemusí zodpovedať celkovému počtu trestných sankcií/celkovej hodnote uložených pokút.


title: Vykonávacie nariadenie Komisie (EÚ) 2019/586 z 11. apríla 2019, ktorým sa mení časť 1 prílohy I k nariadeniu Komisie (ES) č. 798/2008, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, území, oblastí alebo jednotiek, z ktorých sa povoľuje dovoz zásielok hydiny a výrobkov z hydiny do Únie (Text s významom pre EHP)

text:
                  11.4.2019

                  SK

                  Úradný vestník Európskej únie

                  LI 100/4

         VYKONÁVACIE NARIADENIE KOMISIE (EÚ) 2019/586
         z 11. apríla 2019,
         ktorým sa mení časť 1 prílohy I k nariadeniu Komisie (ES) č. 798/2008, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, území, oblastí alebo jednotiek, z ktorých sa povoľuje dovoz zásielok hydiny a výrobkov z hydiny do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 ods. 1 a 4,
         so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (3), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.

                     (2)

                     Nariadením Komisie (ES) č. 798/2008 (4) sa stanovuje zoznam tretích krajín, území, oblastí alebo jednotiek, z ktorých možno do Únie dovážať alebo cez jeho územie prevážať hydinu a výrobky z hydiny („komodity“), ako aj podmienky veterinárneho osvedčovania. Stanovuje sa v ňom, že komodity sa majú do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jej závislých území Britskej koruny aj od dátumu vystúpenia spĺňali podmienky stanovené v nariadení (ES) č. 798/2008, pokiaľ ide o dovoz zásielok daných komodít, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo Veľkej Británie a Severného Írska a niektoré z jeho závislých území Britskej koruny mali zahrnúť do zoznamu tretích krajín, území, oblastí alebo jednotiek stanoveného v časti 1 prílohy I k nariadeniu (ES) č. 798/2008, z ktorých je povolený dovoz zásielok daných komodít do Únie.

                     (5)

                     Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 798/2008 sa mení v súlade s textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Ú. v. EÚ L 343, 22.12.2009, s. 74.

            (3)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).

            (4)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

            PRÍLOHA
            Časť 1 prílohy I k nariadeniu (ES) č. 798/2008 sa mení takto:

                        a)

                        Za položku týkajúcu sa Číny sa vkladajú tieto riadky:

                                    Kód ISO a názov tretej krajiny alebo územia

                                    Kód tretej krajiny, územia, oblasti alebo jednotky

                                    Opis tretej krajiny, územia, oblasti alebo jednotky

                                    Veterinárne osvedčenie

                                    Osobitné podmienky

                                    Osobitné podmienky

                                    Status dohľadu nad vtáčou chrípkou

                                    Status očkovania proti vtáčej chrípke

                                    Status kontroly salmonely

                                    Vzor(-y)

                                    Ďalšie záruky

                                    Dátum ukončenia

                                    Dátum začatia

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „GB – Spojené kráľovstvo Veľkej Británie a Severného Írska

                                    GB-0

                                    Celá krajina

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A

                                    WGM

                                    EP, E, POU, RAT

                                    GG – Guernsey

                                    GG-0

                                    Celá krajina

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A“

                                    WGM

                                    EP, E, POU, RAT

                        b)

                        Za položku týkajúcu sa Islandu sa vkladá tento riadok:

                                    Kód ISO a názov tretej krajiny alebo územia

                                    Kód tretej krajiny, územia, oblasti alebo jednotky

                                    Opis tretej krajiny, územia, oblasti alebo jednotky

                                    Veterinárne osvedčenie

                                    Osobitné podmienky

                                    Osobitné podmienky

                                    Status dohľadu nad vtáčou chrípkou

                                    Status očkovania proti vtáčej chrípke

                                    Status kontroly salmonely

                                    Vzor(-y)

                                    Ďalšie záruky

                                    Dátum ukončenia

                                    Dátum začatia

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „JE – Jersey

                                    JE-0

                                    Celá krajina

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A“

                                    WGM

                                    EP, E, POU, RAT


title: Vykonávacie nariadenie Komisie (EÚ) 2019/587 z 11. apríla 2019, ktorým sa mení príloha I k nariadeniu (ES) č. 119/2009, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín alebo ich častí, z ktorých sa povoľuje dovoz zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie (Text s významom pre EHP)

text:
                  11.4.2019

                  SK

                  Úradný vestník Európskej únie

                  LI 100/8

         VYKONÁVACIE NARIADENIE KOMISIE (EÚ) 2019/587
         z 11. apríla 2019,
         ktorým sa mení príloha I k nariadeniu (ES) č. 119/2009, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín alebo ich častí, z ktorých sa povoľuje dovoz zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (2), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.

                     (2)

                     V nariadení Komisie (ES) č. 119/2009 (3) sa stanovujú podmienky verejného zdravia, podmienky zdravia zvierat a požiadavky na certifikáciu potrebné pre dovoz zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie a zoznam tretích krajín a ich častí, z ktorých sa povoľuje dovoz takýchto zásielok do Únie.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jej závislých území Britskej koruny aj po dátume vystúpenia spĺňali podmienky stanovené v nariadení (ES) č. 119/2009, pokiaľ ide o dovoz zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo a niektoré z jeho závislých území Britskej koruny mali zahrnúť do zoznamu tretích krajín a ich častí stanoveného v prílohe I k nariadeniu (ES) č. 119/2009, z ktorých je povolený dovoz zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie.

                     (5)

                     Príloha I k nariadeniu (ES) č. 119/2009 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 119/2009 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).

            (3)  Nariadenie Komisie (ES) č. 119/2009 z 9. februára 2009, ktorým sa stanovuje zoznam tretích krajín alebo ich častí na účely dovozu mäsa voľne žijúcich zajacovitých, určitých voľne žijúcich suchozemských cicavcov a chovných králikov do Spoločenstva alebo jeho tranzitu cez Spoločenstvo, ako aj požiadavky veterinárneho osvedčovania (Ú. v. EÚ L 39, 10.2.2009, s. 12).

            PRÍLOHA
            Tabuľka uvedená v časti 1 prílohy I k nariadeniu (ES) č. 119/2009 sa mení takto:

                        a)

                        Za položku týkajúcu sa Kanady sa vkladajú tieto riadky:

                                    „Spojené kráľovstvo Veľkej Británie a Severného Írska

                                    GB

                                    WL

                                    RM

                                    WM

                                    Guernsey

                                    GG

                                    WL

                                    RM

                                    WM“

                        b)

                        Za položku týkajúcu sa Grónska sa vkladajú tieto riadky:

                                    „Jersey

                                    JE

                                    WL

                                    RM

                                    WM“


title: Vykonávacie nariadenie Komisie (EÚ) 2019/588 z 11. apríla 2019, ktorým sa mení príloha I k nariadeniu (EÚ) č. 605/2010, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín alebo ich častí, z ktorých sa povoľuje dovoz zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie (Text s významom pre EHP)

text:
                  11.4.2019

                  SK

                  Úradný vestník Európskej únie

                  LI 100/11

         VYKONÁVACIE NARIADENIE KOMISIE (EÚ) 2019/588
         z 11. apríla 2019,
         ktorým sa mení príloha I k nariadeniu (EÚ) č. 605/2010, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín alebo ich častí, z ktorých sa povoľuje dovoz zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (2), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.

                     (2)

                     V nariadení Komisie (EÚ) č. 605/2010 (3) sa stanovujú podmienky verejného zdravia, podmienky zdravia zvierat a požiadavky na certifikáciu potrebné pre dovoz zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie a zoznam tretích krajín alebo ich častí, z ktorých sa povoľuje dovoz takýchto zásielok do Únie.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jej závislých území Britskej koruny aj od dátumu vystúpenia spĺňali podmienky stanovené v nariadení (EÚ) č. 605/2010, pokiaľ ide o dovoz zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo a niektoré z jeho závislých území Britskej koruny mali zahrnúť do stĺpcov A, B a C v zozname tretích krajín, území a ich častí stanovenom v prílohe I k nariadeniu (EÚ) č. 605/2010, z ktorých je povolený dovoz zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie.

                     (5)

                     Príloha I k nariadeniu (EÚ) č. 605/2010 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 605/2010 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).

            (3)  Nariadenie Komisie (EÚ) č. 605/2010 z 2. júla 2010, ktorým sa stanovujú podmienky zdravia zvierat, podmienky verejného zdravia a podmienky veterinárnej certifikácie potrebné pre vstup surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Európskej únie (Ú. v. EÚ L 175, 10.7.2010, s. 1).

            PRÍLOHA
            Tabuľka uvedená v prílohe I k nariadeniu (EÚ) č. 605/2010 sa mení takto:

                        a)

                        Za položku týkajúcu sa Etiópie sa vkladajú tieto riadky:

                                    „GB

                                    Spojené kráľovstvo Veľkej Británie a Severného Írska

                                    +

                                    +

                                    +

                                    GG

                                    Guernsey

                                    +

                                    +

                                    +“

                        b)

                        Za položku týkajúcu sa Islandu sa vkladá tento riadok:

                                    „JE

                                    Jersey

                                    +

                                    +

                                    +“


title: Vykonávacie nariadenie Komisie (EÚ) 2019/589 z 11. apríla 2019, ktorým sa mení príloha III k nariadeniu (ES) č. 1251/2008, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, území, oblastí alebo priestorov, z ktorých sa povoľuje dovoz zásielok živočíchov akvakultúry do Európskej únie (Text s významom pre EHP)

text:
                  11.4.2019

                  SK

                  Úradný vestník Európskej únie

                  LI 100/14

         VYKONÁVACIE NARIADENIE KOMISIE (EÚ) 2019/589
         z 11. apríla 2019,
         ktorým sa mení príloha III k nariadeniu (ES) č. 1251/2008, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, území, oblastí alebo priestorov, z ktorých sa povoľuje dovoz zásielok živočíchov akvakultúry do Európskej únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 22 a článok 61 ods. 3,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (2), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.

                     (2)

                     V prílohe III k nariadeniu Komisie (ES) č. 1251/2008 (3) sa stanovuje zoznam tretích krajín, území, oblastí alebo priestorov, z ktorých je povolené dovážať živočíchy akvakultúry do Únie.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jeho závislých území Britskej koruny aj od dátumu vystúpenia spĺňali podmienky stanovené v nariadení (ES) č. 1251/2008, pokiaľ ide o dovoz zásielok živočíchy akvakultúry, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo a niektoré z jeho závislých území Britskej koruny mali zahrnúť do zoznamu tretích krajín, území, oblastí alebo priestorov stanoveného v prílohe III k nariadeniu (ES) č. 1251/2008, z ktorých je povolený dovoz zásielok živočíchov akvakultúry do Únie.

                     (5)

                     Príloha III k nariadeniu (ES) č. 1251/2008 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1251/2008 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 328, 24.11.2006, s. 14.

            (2)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).

            (3)  Nariadenie Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva a ktorým sa stanovuje zoznam druhov prenášačov (Ú. v. EÚ L 337, 16.12.2008, s. 41).

            PRÍLOHA
            Tabuľka uvedená v prílohe III k nariadeniu (ES) č. 1251/2008 sa mení takto:

                        a)

                        Za položku týkajúcu sa Cookových ostrovov sa vkladajú tieto riadky:

                                    „GB

                                    Spojené kráľovstvo Veľkej Británie a Severného Írska

                                    X

                                    X

                                    X

                                    celá krajina

                                    GG

                                    Guernsey

                                    X

                                    X

                                    X

                                    celá krajina“

                        b)

                        Za položku týkajúcu sa Izraela sa vkladajú tieto riadky:

                                    „JE

                                    Jersey

                                    X

                                    X

                                    X

                                    celá krajina“


title: Vykonávacie nariadenie Komisie (EÚ) 2019/590 z 11. apríla 2019, ktorým sa mení príloha I k vykonávaciemu nariadeniu (EÚ) 2018/659, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamov tretích krajín a častí území tretích krajín, z ktorých sa povoľuje dovoz živých zvierat čeľade koňovité a spermy, vajíčok a embryí zvierat čeľade koňovité do Únie (Text s významom pre EHP)

text:
                  11.4.2019

                  SK

                  Úradný vestník Európskej únie

                  LI 100/17

         VYKONÁVACIE NARIADENIE KOMISIE (EÚ) 2019/590
         z 11. apríla 2019,
         ktorým sa mení príloha I k vykonávaciemu nariadeniu (EÚ) 2018/659, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamov tretích krajín a častí území tretích krajín, z ktorých sa povoľuje dovoz živých zvierat čeľade koňovité a spermy, vajíčok a embryí zvierat čeľade koňovité do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 3 ods. 2 a článok 9 ods. 1 písm. c),
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (2), a najmä na jej článok 17 ods. 3,
         so zreteľom na smernicu Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (3), a najmä na jej článok 2 písm. i), článok 12 ods. 1, 4 a 5, článok 13 ods. 2 a články 15, 16, 17 a 19,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (4), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.

                     (2)

                     V smernici 2009/156/ES sa stanovujú požiadavky na zdravotný stav zvierat, ktorými sa upravuje dovoz zvierat čeľade koňovité do Únie. Stanovuje sa v nej, že do Únie sa smú dovážať len tie zvieratá čeľade koňovité, ktoré pochádzajú z tretej krajiny alebo časti tretej krajiny, ktorá je uvedená v zozname tretích krajín vyhotovenom v súlade s uvedenou smernicou, a ktoré sprevádza zdravotný certifikát zodpovedajúci vzoru vyhotovenému takisto v súlade s uvedenou smernicou.

                     (3)

                     V smernici 92/65/EHS sa stanovujú požiadavky na zdravotný stav zvierat, ktorými sa upravuje dovoz spermy, vajíčok a embryí zvierat čeľade koňovité do Únie. Stanovuje sa v nej, že do Únie sa smú dovážať len tie komodity, ktoré pochádzajú z tretej krajiny alebo časti tretej krajiny, ktorá je uvedená v zozname tretích krajín vyhotovenom v súlade s uvedenou smernicou, a ktoré sprevádza zdravotný certifikát zodpovedajúci vzoru vyhotovenému takisto v súlade s uvedenou smernicou. Zdravotný certifikát musí potvrdzovať, že komodity pochádzajú zo schválených staníc na odber a skladovanie alebo od tímov na odber a produkciu, ktoré poskytujú záruky aspoň rovnocenné so zárukami stanovenými v kapitole I prílohy D k uvedenej smernici.

                     (4)

                     Vo vykonávacom nariadení Komisie (EÚ) 2018/659 (5) sa okrem iného stanovuje zoznam tretích krajín a častí územia tretích krajín, z ktorých členské štáty povoľujú dovoz živých zvierat čeľade koňovité a spermy, vajíčok a embryí zvierat čeľade koňovité.

                     (5)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jeho závislých území Britskej koruny aj od dátumu vystúpenia spĺňali podmienky stanovené v smerniciach 2009/156/ES a 92/65/EHS a vo vykonávacom nariadení (EÚ) 2018/659, pokiaľ ide o dovoz zásielok zvierat čeľade koňovité a spermy, vajíčok a embryí zvierat čeľade koňovité do Únie, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (6)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo Veľkej Británie a Severného Írska a niektoré z jeho závislých území Britskej koruny mali zahrnúť do zoznamu tretích krajín a častí území tretích krajín stanoveného v prílohe I k vykonávaciemu nariadeniu (EÚ) 2018/659, z ktorých je povolený dovoz spermy, vajíčok a embryí zvierat čeľade koňovité do Únie.

                     (7)

                     Pokiaľ ide o zdravotný štatút zvierat čeľade koňovité v Spojenom kráľovstve Veľkej Británie a Severného Írska a závislých územiach Britskej koruny, tieto krajiny by mali byť zaradené do sanitárnej skupiny A a mali by sa povoliť všetky typy dovozu a dovoz všetkých kategórií zvierat čeľade koňovité.

                     (8)

                     Príloha I k vykonávaciemu nariadeniu (EÚ) 2018/659 by sa preto mala zodpovedajúcim spôsobom zmeniť.

                     (9)

                     Toto nariadenie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha I k vykonávaciemu nariadeniu (EÚ) 2018/659 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 268, 24.9.1991, s. 56.

            (2)  Ú. v. ES L 268, 14.9.1992, s. 54.

            (3)  Ú. v. EÚ L 192, 23.7.2010, s. 1.

            (4)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).

            (5)  Vykonávacie nariadenie Komisie (EÚ) 2018/659 z 12. apríla 2018 o podmienkach vstupu živých zvierat čeľade koňovité a spermy, vajíčok a embryí zvierat čeľade koňovité do Únie (Ú. v. EÚ L 110, 30.4.2018, s. 1).

            PRÍLOHA
            Tabuľka uvedená v prílohe I k vykonávaciemu nariadeniu (EÚ) 2018/659 sa mení takto:

                        a)

                        Za položku týkajúcu sa Falklandských ostrovov sa vkladajú tieto riadky:

                                    „GB

                                    Spojené kráľovstvo Veľkej Británie a Severného Írska

                                    GB-0

                                    Celá krajina

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Celá krajina

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X“

                        b)

                        Za položku týkajúcu sa Islandu sa vkladá tento riadok:

                                    „JE

                                    Jersey

                                    JE-0

                                    Celá krajina

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X“


title: Vykonávacie nariadenie Komisie (EÚ) 2019/1085 z 25. júna 2019, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky 1-metylcyklopropén a ktorým sa mení príloha k vykonávaciemu nariadeniu Komisie (EÚ) č. 540/2011 a príloha k vykonávaciemu nariadeniu Komisie (EÚ) 2015/408 (Text s významom pre EHP)

text:
                  26.6.2019

                  SK

                  Úradný vestník Európskej únie

                  L 171/110

         VYKONÁVACIE NARIADENIE KOMISIE (EÚ) 2019/1085
         z 25. júna 2019,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky 1-metylcyklopropén a ktorým sa mení príloha k vykonávaciemu nariadeniu Komisie (EÚ) č. 540/2011 a príloha k vykonávaciemu nariadeniu Komisie (EÚ) 2015/408
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 v spojení s jeho článkom 78 ods. 2,
         keďže:

                     (1)

                     Smernicou Komisie 2006/19/ES (2) sa 1-metylcyklopropén zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Obdobie platnosti schválenia účinnej látky 1-metylcyklopropén v zmysle časti A prílohy k vykonávaciemu nariadeniu (EÚ) č. 540/2011 uplynie 31. októbra 2019.

                     (4)

                     Žiadosť o obnovenie schválenia 1-metylcyklopropénu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 28. apríla 2017 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 28. mája 2018 Komisii svoj záver (6) o tom, či možno očakávať, že 1-metylcyklopropén spĺňa kritériá schválenia stanovené v článku 4 nariadenia (ES) č. 1107/2009. Komisia predložila 12. a 13. decembra 2018 návrh správy o obnovení schválenia 1-metylcyklopropénu Stálemu výboru pre rastliny, zvieratá, potraviny a krmivá.

                     (9)

                     Pokiaľ ide o nové kritériá identifikácie vlastností látok narúšajúcich endokrinný systém zavedené nariadením Komisie (EÚ) 2018/605 (7), v závere úradu sa uvádza, že je vysoko nepravdepodobné, aby 1-metylcyklopropén bol endokrinným disruptorom z hľadiska estrogénnych, androgénnych, tyreogénnych a steroidogénnych účinkov. Na základe dostupných údajov a aktuálnych poznatkov (8) dospel úrad k záveru, že je nepravdepodobné, aby látka 1-metylcyklopropén mala vlastnosti narúšajúce endokrinný systém. Komisia sa preto domnieva, že 1-metylcyklopropén nemožno považovať za endokrinný disruptor.

                     (10)

                     V prípade jedného alebo viacerých reprezentatívnych použití minimálne jedného prípravku na ochranu rastlín s obsahom 1-metylcyklopropénu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené.

                     (11)

                     V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky však treba stanoviť určité podmienky a obmedzenia. Hlavne treba zachovať obmedzenie používania tejto látky ako rastového regulátora v prípade uskladnenia po zbere iba na zaplombovateľné sklady.

                     (12)

                     Vo vykonávacom nariadení Komisie (EÚ) 2015/408 (9) sa 1-metylcyklopropén uvádza ako látka, ktorá sa má nahradiť podľa jej prijateľného denného príjmu, ktorý je výrazne nižší ako v prípade väčšiny schválených účinných látok z príslušnej skupiny alebo kategórií použitia.

                     (13)

                     Na základe nových toxikologických údajov uvedených v dokumentácii predloženej v súvislosti s obnovením povolenia sa úrad rozhodol podstatne zvýšiť mieru prijateľného denného príjmu. Komisia sa preto domnieva, že 1-metylcyklopropén nespĺňa kritériá uvedené v bode 4 prílohy II k nariadeniu (ES) č. 1107/2009, čo znamená, že 1-metylcyklopropén viac nespĺňa kritériá látky, ktorá sa má nahradiť v zmysle článku 24 nariadenia (ES) č 1107/2009. Preto by sa 1-metylcyklopropén mal vypustiť z prílohy k vykonávaciemu nariadeniu (EÚ) 2015/408.

                     (14)

                     Preto je vhodné schválenie 1-metylcyklopropénu obnoviť.

                     (15)

                     V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.

                     (16)

                     Vykonávacím nariadením Komisie (EÚ) 2018/1262 (10) sa predĺžilo obdobie platnosti schválenia 1-metylcyklopropénu do 31. októbra 2019, aby sa postup obnovenia schválenia mohol dokončiť pred uplynutím obdobia platnosti schválenia uvedenej látky. Vzhľadom na to, že rozhodnutie o obnovení schválenia bolo prijaté pred daným predĺženým termínom uplynutia platnosti, by sa toto nariadenie malo uplatňovať od 1. augusta 2019.

                     (17)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie schválenia účinnej látky
            Schválenie účinnej látky 1-metylcyklopropén špecifikovanej v prílohe I sa obnovuje za podmienok stanovených v danej prílohe.

            Článok 2
            Zmeny vo vykonávacom nariadení (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Zmena vo vykonávacom nariadení (EÚ) 2015/408
            Zápis týkajúci sa 1-metylcyklopropénu sa vypúšťa z prílohy k vykonávaciemu nariadeniu (EÚ) 2015/408.

            Článok 4
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. augusta 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2006/19/ES zo 14. februára 2006, ktorou sa mení a dopĺňa smernica Rady 91/414/EHS s cieľom zaradiť 1-metylcyklopropén ako účinnú látku (Ú. v. EÚ L 44, 15.2.2006, s. 15).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  Vestník EFSA (EFSA Journal) (2018) 16(7):5308. K dispozícii online: www.efsa.europa.eu EFSA (Európsky úrad pre bezpečnosť potravín), 2018. Záver z partnerského preskúmania hodnotenia rizík pesticídov v prípade účinnej látky 1-metylcyklopropén.

            (7)  Nariadenie Komisie (EÚ) 2018/605 z 19. apríla 2018, ktorým sa mení príloha II k nariadeniu (ES) č. 1107/2009 stanovením vedeckých kritérií určovania vlastností narúšajúcich endokrinný systém (Ú. v. EÚ L 101, 20.4.2018, s. 33).

            (8)  Koncepčný rámec OECD preskúmaný v stanovisku EFSA k hodnoteniu nebezpečnosti endokrinných disruptorov, vedecký panel EFSA, 2013.

            (9)  Vykonávacie nariadenie Komisie (EÚ) 2015/408 z 11. marca 2015 o vykonávaní článku 80 ods. 7 nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zostavení zoznamu látok, ktoré sa majú nahradiť (Ú. v. EÚ L 67, 12.3.2015, s. 18).

            (10)  Vykonávacie nariadenie Komisie (EÚ) 2018/1262 z 20. septembra 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 1-metylcyklopropén, beta-cyflutrín, chlorotalonil, chlorotolurón, klomazón, cypermetrín, daminozid, deltametrín, dimeténamid-p, diurón, fludioxonyl, flufenacet, flurtamón, fostiazát, indoxakarb, MCPA, MCPB, prosulfokarb, tiofanát-metyl a tribenurón (Ú. v. EÚ L 238, 21.9.2018, s. 62).

            PRÍLOHA I

                        Všeobecný názov, identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                        1-metylcyklopropén
                        CAS č. 3100-04-7
                        CIPAC č. 767

                        1-metylcyklopropén

                        ≥ 980 % (technický koncentrát)
                        Nečistoty, ktoré sú z toxikologického hľadiska považované za rizikové, a ich množstvá nesmú prekročiť tieto hodnoty v technickom materiáli (technický koncentrát):

                                    —

                                    1-chlór-2-metylpropén: max. 0,2 g/kg

                                    —

                                    3-chlór-2-metylpropén: max. 0,2 g/kg.

                              V prípade 1-metylcyklopropénu získaného in situ sú heptán a metylcyklohexán toxikologicky relevantnými nečistotami. Tieto nečistoty by mali zostať na úrovni nižšej ako 10 %.

                        1. august 2019

                        31. júl 2034

                        Môže sa používať len ako regulátor rastu na pozberové uskladnenie plodín v zaplombovateľných skladoch.
                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o 1-metylcyklopropéne, a najmä jej dodatky I a II.

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.

            PRÍLOHA II
            Príloha k vykonávaciemu nariadeniu (EÚ) č. 540/2011 sa mení takto:

                        1.

                        V časti A sa vypúšťa položka 117 týkajúca sa 1-metylcyklopropénu;

                        2.

                        V časti B sa dopĺňa táto položka:

                                    Č.

                                    Všeobecný názov, identifikačné čísla

                                    Názov IUPAC

                                    Čistota (1)

                                    Dátum schválenia

                                    Koniec platnosti schválenia

                                    Osobitné ustanovenia

                                    „136

                                    1-metylcyklopropén
                                    CAS č. 3100-04-7
                                    CIPAC č. 767

                                    1-metylcyklopropén

                                    ≥ 980 % (technický koncentrát)
                                    Nečistoty, ktoré sú z toxikologického hľadiska považované za rizikové, a ich množstvá nesmú prekročiť tieto hodnoty v technickom materiáli (technický koncentrát):

                                                —

                                                1-chlór-2-metylpropén: max. 0,2 g/kg,

                                                —

                                                3-chlór-2-metylpropén: max. 0,2 g/kg.

                                          V prípade 1-metylcyklopropénu získaného in situ sú heptán a metylcyklohexán toxikologicky relevantnými nečistotami. Tieto nečistoty by mali zostať na úrovni nižšej ako 10 %.

                                    1. august 2019

                                    31. júl 2034

                                    Môže sa používať len ako regulátor rastu na pozberové uskladnenie plodín v zaplombovateľných skladoch.
                                    Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o 1-metylcyklopropéne, a najmä jej dodatky I a II.“

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.